
[bookmark: _Toc422475581]Úvod
[bookmark: _Toc421867614]Predmetom tohto dokumentu je stanovenie kritérií pre výber národných projektov realizovaných v rámci:
	Prioritná os
	Špecifický cieľ

	PO 1 Podpora výskumu, vývoja a inovácií
	1.2.2 Rast výskumno-vývojových a inovačných kapacít v priemysle a službách

	PO 2 Podpora výskumu, vývoja a inovácií v Bratislavskom kraji

	2.2.2 Rast výskumno-vývojových a inovačných kapacít v priemysle a službách v Bratislavskom kraji

	PO 3 Posilnenie konkurencieschopnosti a rastu MSP

	3.1.1 Nárast vzniku nových, konkurencieschopných MSP

	
	3.2.1 Nárast internacionalizácie MSP a využívania možností jednotného trhu EÚ

	
	3.3.1 Zvýšenie konkurencieschopnosti MSP vo fáze rozvoja

	PO 4 Rozvoj konkurencieschopných MSP v Bratislavskom kraji
	4.1.1 Nárast podielu ziskových MSP v Bratislavskom kraji



Operačného programu Výskum a inovácie (ďalej aj „OP VaI“),  za ktorých implementáciu bude zodpovedné Ministerstvo hospodárstva SR (ďalej aj „MH SR“) ako sprostredkovateľský orgán.
Kritériá pre výber národných projektov pozostávajú iba z hodnotiacich kritérií (ďalej „HK“), ktoré sú aplikované v procese odborného hodnotenia žiadostí o NFP, nakoľko národné projekty OP VaI sú predkladané na základe individuálneho vyzvania a teda pri ich výbere neprebieha súťaž medzi viacerými projektmi, a preto sa výberové kritériá v rámci národných projektov OP VaI neuplatňujú. Národné projekty OP VaI sú tak vyberané len na základe splnenia HK.
HK v zmysle ods. 5, kapitoly 1.3.2.3.1 Funkcie monitorovacieho výboru, Systému riadenia európskych štrukturálnych a investičných fondov, verzia 1.0 pre programové obdobie 2014 – 2020 (ďalej „Systém riadenia EŠIF“) schvaľuje Monitorovací výbor pre OP VaI.
[bookmark: _Toc422475582]Východiská pre tvorbu hodnotiacich kritérií 

Pri príprave hodnotiacich kritérií boli zohľadnené nasledovné legislatívne predpisy a dokumenty:
· nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (ďalej aj „všeobecné nariadenie“), 
· zákon č. 292/2014 Z.z. o príspevku poskytovanom z Európskych štrukturálnych a investičných fondov a o zmene a doplnení niektorých zákonov; 
· Systém riadenia EŠIF;
· Všeobecné a špecifické zásady výberu projektov definované v operačnom programe  Výskum a inovácie;
Pri zostavovaní HK boli taktiež zohľadnené najmä nasledovné východiská:
· intervenčná logika OP VaI, ktorá vychádza zo zamerania novej politiky súdržnosti EÚ na programové obdobie 2014 – 2020,
· skúsenosti a poučenia z programového obdobia 2007 – 2013.

HK pre výber projektov zabezpečujú výber takých projektov, ktoré jednoznačne prispievajú k dosahovaniu výsledkov príslušných špecifických cieľov OP VaI, pričom kritériá:
· sú nediskriminačné a transparentné;
· sú prehľadné a neobsahujú duplicity;
· boli definované tak, aby sa dosiahlo zjednodušenie aplikácie hodnotiacich kritérií zo strany hodnotiteľov.

[bookmark: _Toc421867616][bookmark: _Toc422475583]Štruktúra hodnotiacich kritérií
Štruktúra HK bola definovaná takým spôsobom, aby obsahovala všetky náležitosti, ktoré si vyžaduje systém riadenia EŠIF, konkrétne:
· Príspevok navrhovaného projektu k cieľom a výsledkom operačného programu a prioritnej osi – riadiaci orgán v rámci definovania kritérií týkajúcich sa príspevku definuje konkrétne kritériá umožňujúce objektívne posúdenie príspevku projektu k cieľom operačného programu;
· Navrhovaný spôsob realizácie projektu – posúdenie prepojenia navrhovaných aktivít s výsledkami a cieľmi projektu, posúdenie vhodnosti navrhovaných aktivít a spôsobu ich realizácie posúdenie navrhovaných aktivít z vecného, časového hľadiska a z hľadiska ich prevádzkovej a technickej udržateľnosti (ak relevantné), posúdenie reálnosti plánovanej hodnoty merateľných ukazovateľov s ohľadom na časové, finančné a vecné hľadisko;
· Administratívna a prevádzková kapacita žiadateľa – posúdenie dostatočných administratívnych a prípadne odborných kapacít žiadateľa na riadenie a odbornú realizáciu projektu a zhodnotenie skúseností s realizáciou obdobných/porovnateľných projektov k originálnym aktivitám žiadateľa (ak relevantné);
· Finančná a ekonomická stránka projektu – posúdenie oprávnenosti navrhovaných výdavkov v zmysle výzvy, overenie hospodárnosti a efektívnosti navrhovaných výdavkov, posúdenie zrealizovanej finančnej analýzy (ak relevantné), posúdenie CBA (ak relevantné), hodnotenie finančnej a ekonomickej výkonnosti žiadateľa vo vzťahu ku schopnosti zabezpečiť finančnú udržateľnosť projektu.

Zároveň medzi hodnotiace kritéria bolo zaradené kritérium vzťahujúce sa k posúdeniu príspevku projektu k cieľom Stratégie Európskej únie pre dunajský región[footnoteRef:1]. [1:  niekedy označovaná aj ako Stratégia Európskej únie pre podunajskú oblasť] 

HK predstavujú kombináciu vylučujúcich a bodovaných kritérií. 
Vylučujúce kritériá sú vyhodnocované dvomi spôsobmi, a to možnosťou „áno“ alebo „nie“. Možnosť „nie“ má za následok nesplnenie kritérií pre výber projektov a nechválenie žiadosti o NFP. Vylučujúce kritériá sú aplikované na tie časti hodnotiaceho procesu, ktoré sa týkajú splnenia základných podmienok schválenia žiadosti o NFP. Ide najmä o súlad s intervenčnou logikou OP VaI, vecnú oprávnenosť výdavkov, finančnú udržateľnosť projektu a hospodárnosť a efektívnosť výdavkov. Vylučujúce kritériá budú aplikované ako prvé a až po ich splnení budú vyhodnocované  bodované kritériá. 
Prostredníctvom bodovaných kritérií je posudzovaná kvalitatívna stránka predložených žiadostí o NFP. Bodované hodnotiace kritériá majú stanovené bodové hodnoty ako nezáporné celé číslo, ktoré je prideľované v závislosti od vyhodnotenia príslušného bodovaného hodnotiaceho kritéria. Rozsah možnosti pridelenia bodov je určený pri jednotlivých bodovaných kritériách. 
V rámci procesu hodnotenia žiadostí o NFP platí všeobecné pravidlo, že na splnenie kritérií odborného hodnotenia musia byť kladne (odpoveď „áno“) vyhodnotené všetky relevantné vylučujúce hodnotiace kritériá a zároveň musí byť splnená minimálna hranica pri bodovaných hodnotiacich kritériách z maximálneho počtu bodov bodovaných hodnotiacich kritérií.

	P.č.
	Kritérium
	Predmet hodnotenia
	Typ kritéria
	Hodnotenie
	Spôsob aplikácie hodnotiaceho kritéria

	1
	Príspevok národného projektu k cieľom a výsledkom operačného programu Výskum a inovácie

	1.1
	Súlad projektu s celkovou intervenčnou logikou a programovou stratégiou operačného programu Výskum a inovácie
	Posudzuje sa súlad projektu s celkovou intervenčnou logikou OP Výskum a inovácie a jeho programovou stratégiou pre jednotlivé prioritné osi, špecifické ciele v kompetencii MH SR, keďže národné projekty majú prispieť k riešeniu horizontálnych systémových tém pre oblasť podpory výskumu, vývoja, inovácií a MSP. Posudzuje sa súlad s:
· očakávanými výsledkami;
· definovanými oprávnenými aktivitami.
	Vylučujúce kritérium
	áno
	Zameranie projektu je v súlade s intervenčnou logikou a  programovou stratégiou OP VaI.

	
	
	
	
	nie
	Zameranie projektu nie je v súlade s intervenčnou logikou a  programovou stratégiou OP VaI.

	1.2
	Súlad projektu s RIS3 SK (nevzťahuje sa na  národné projekty realizované v rámci PO3 a PO4)
	Posudzuje sa súlad projektu s cieľmi RIS3 SK 
	Vylučujúce kritérium
	
áno

	Zameranie a obsah projektu je v súlade s cieľmi RIS3 SK.

	
	
	
	
	
nie
	Zameranie a obsah projektu nie je v súlade s cieľmi RIS3 SK.

	2
	Spôsob realizácie projektu

	2.1
	Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom projektu a cieľom OP VaI
	Posudzuje sa nastavenie vnútornej logiky projektu, t.j. navrhované aktivity projektu sú: 
· zvolené na základe analýzy východiskovej situácie, 
· zrozumiteľne definované vo vzťahu k cieľom projektu a cieľom OP VaI,
· zabezpečujú dosiahnutie plánovaných cieľov projektu a naplnenie merateľných ukazovateľov stanovených v OP VaI. 
	Bodované
kritérium
	2
	Všetky aktivity projektu sú: 
· odôvodnené z pohľadu analýzy východiskovej situácie, 
· zrozumiteľne definované vo vzťahu k cieľom projektu a cieľom OP VaI a ich realizáciou budú dosiahnuté plánované ciele projektu. 

	
	
	
	
	1
	Minimálne jedna z aktivít projektu:
·  nie je odôvodnená z pohľadu východiskovej situácie, 
· nie je potrebná, resp. neprispieva k dosahovaniu plánovaných cieľov projektu v plnej miere. 
Nedostatky však nie sú závažného charakteru, neohrozujú jeho úspešnú realizáciu. 

	
	
	
	
	0
	Viaceré z aktivít projektu nie sú: 
·  odôvodnené z pohľadu analýzy východiskovej situácie a potrieb žiadateľa,
· nie sú potrebné/neprispievajú k dosahovaniu plánovaných cieľov projektu, resp. projekt neobsahuje aktivity, ktoré sú nevyhnutné pre jeho realizáciu. 

Nedostatky však sú závažného charakteru a ohrozujú jeho úspešnú realizáciu.

	2.2
	Vhodnosť plánovaných aktivít z vecného a časového hľadiska
	Posudzuje sa kvalitatívna úroveň a využiteľnosť výstupov projektu:
· vhodnosť a účelnosť plánovaných aktivít projektu vo vzťahu k cieľom OP VaI,
· logická previazanosť a chronologická nadväznosť aktivít projektu, 
· reálnosť dĺžky trvania jednotlivých aktivít.
	Bodované kritérium
	2
	Navrhovaný spôsob realizácie aktivít: 
· umožňuje dosiahnutie výstupov projektu v navrhovanom rozsahu,
· aktivity projektu majú logickú vzájomnú previazanosť a chronologickú nadväznosť, 
· dĺžka realizácie jednotlivých plánovaných aktivít je reálna.

	
	
	
	
	1

	Navrhovaný spôsob realizácie aktivít vykazuje jeden z nasledovných nedostatkov:
· neumožňuje dosiahnutie minimálne jedného z výstupov projektu v navrhovanom rozsahu, 
· aktivity projektu nie sú v plnej miere logicky previazané a chronologicky usporiadané, 
· dĺžka realizácie plánovaných aktivít nie je reálna.


	
	
	
	
	0
	Navrhovaný spôsob realizácie aktivít vykazuje viaceré z nasledovných nedostatkov: 
· neumožňuje dosiahnutie výstupov projektu v navrhovanom rozsahu, 
· aktivity projektu nie sú v plnej miere logicky previazané a chronologicky usporiadané, 
· dĺžka realizácie plánovaných aktivít nie je reálna.

	2.3
	Reálnosť a primeranosť plánovaných hodnôt merateľných ukazovateľov z časového, finančného a vecného hľadiska
	Posudzuje sa výber merateľných ukazovateľov a reálnosť a primeranosť nastavenia plánovaných hodnôt merateľných ukazovateľov vo vzťahu k  rozsahu plánovaných aktivít projektu a časovému harmonogramu realizácie projektu. Posudzuje sa, či hodnoty merateľných ukazovateľov sú  nastavené dostatočne reálne vo vzťahu k výške žiadaného NFP.
	Bodované kritérium
	2

	Zvolené merateľné ukazovatele komplexne vyjadrujú výsledky navrhovaných aktivít, sú dosiahnuteľné v lehotách stanovených v časovom rámci projektu a ich plánované hodnoty zodpovedajú žiadanej výške NFP v zmysle princípu „Value for money“. Prípadné nedostatky nepredstavujú vážne ohrozenie dosiahnutia cieľov projektu.

	
	
	
	
	1
	Minimálne jeden, ale menej ako polovica z merateľných ukazovateľov vykazuje závažné nedostatky v nasledovných oblastiach: nereálna plánovaná hodnota, resp. nereálna plánovaná hodnota z vecného, časového alebo finančného hľadiska. 

	
	
	
	
	0
	Polovica a viac merateľných ukazovateľov vykazuje závažné nedostatky v nasledovných oblastiach: nereálna plánovaná hodnota, resp. nereálna plánovaná hodnota z vecného, časového alebo finančného hľadiska.

	2.4
	SWOT analýza projektu
	Kritérium posudzuje, či je spracovaná SWOT analýza projektu a všetkých oblastí súvisiacich s daným projektom v požadovanom rozsahu, či sú jednotlivé silné/slabé stránky, príležitosti a ohrozenia popísané jasne a komplexne, či sú identifikované riziká realizácie projektu a ak áno, či sú navrhnuté opatrenia na ich minimalizáciu dostatočné.
	Bodované kritérium
	2
	Projekt má spracovanú SWOT analýzu v požadovanom rozsahu a kvalite. 

	
	
	
	
	1
	Projekt má spracovanú SWOT analýzu v požadovanom rozsahu, avšak táto vykazuje nedostatky v niektorom zo základných parametrov.

	
	
	
	
	0
	Projekt nemá spracovanú SWOT analýzu v požadovanom rozsahu a kvalite, ktorá zároveň vykazuje závažné nedostatky vo viacerých základných parametroch.

	3
	Administratívna a prevádzková kapacita žiadateľa

	3.1
	Zabezpečenie administratívnych a odborných kapacít na riadenie a realizáciu projektu
	Posudzuje sa zostavenie realizačného tímu s dostatočným počtom administratívnych a odborných kapacít na riadenie projektu (projektový manažment, monitorovanie, finančný manažment, komunikácia, dodržiavanie ustanovení zmluvy o NFP) a odbornú realizáciu aktivít projektu (vrátane rozdelenia kompetencií, definovania potrebných odborných znalostí, vzdelania atď.). Posudzuje sa zadefinovanie jednotlivých kompetencií v rámci projektového tímu. 

Pozn. Administratívne a odborné kapacity môžu byť zabezpečené buď interne alebo externe. 
	Bodované kritérium
	2
	Administratívne a odborné kapacity žiadateľa sú dostatočné z hľadiska ich počtu, odborných znalostí a skúseností, jednotlivé kompetencie v rámci projektového tímu sú zadefinované komplexne a vytvárajú predpoklad pre správne riadenie a implementáciu projektu.  
Žiadateľ má zabezpečené, resp. deklaruje zabezpečenie riadenia projektu:
· externými kapacitami so skúsenosťami v oblasti riadenia obdobných/porovnateľných projektov, a/alebo 
· internými kapacitami primeranými rozsahu projektu, ktoré majú skúsenosti s riadením aspoň jedného obdobného/porovnateľného projektu.

	
	
	
	
	1
	Administratívne a odborné kapacity žiadateľa (zabezpečené buď interne a/alebo externe) sú dostatočné z hľadiska ich počtu, odborných znalostí a skúseností. Žiadateľ má zabezpečené, resp. deklaruje zabezpečenie riadenia projektu internými a/alebo externými kapacitami, avšak v niektorej z oblastí ako napr. počet administratívnych a odborných kapacít, zadefinovanie jednotlivých kompetencií v rámci projektového tímu a pod. sa objavujú nedostatky, ktoré však nemajú rozhodujúci vplyv na správne riadenie a implementáciu projektu.  

	
	
	
	
	0
	Administratívne a odborné  kapacity žiadateľa (zabezpečené buď interne a/alebo externe) sú nedostatočné v minimálne jednom z nasledovných hľadísk: počet, odborné znalosti a skúsenosti, nekompletný projektový tím. Nedostatky administratívnych kapacít vytvárajú ohrozenie pre správne riadenie a implementáciu projektu. 


	3.2
	Prevádzková a technická udržateľnosť projektu
	Posudzuje sa deklarovaná kapacita žiadateľa na zabezpečenie udržateľnosti plánovaných výstupov projektu po realizácii projektu (podľa relevantnosti): zabezpečenie technického zázemia, administratívnych kapacít, zrealizovaných služieb a pod. vrátane vyhodnotenia možných rizík pre udržateľnosť projektu a jeho manažmentu.
	Bodované kritérium
	2
	Žiadateľ podrobne uviedol spôsob zabezpečenia potrebného technického zázemia, administratívnych kapacít, legislatívneho prostredia a podobne (analogicky podľa typu projektu) s cieľom zabezpečenia udržateľnosti výstupov/výsledkov projektu po ukončení realizácie jeho aktivít. Žiadateľ vyhodnotil možné riziká udržateľnosti projektu vrátane spôsobu ich predchádzania a ich manažmentu.

	
	
	
	
	1
	Spôsob zabezpečenia potrebného technického zázemia, administratívnych kapacít, legislatívneho prostredia a podobne (analogicky podľa typu projektu) s cieľom zabezpečenia udržateľnosti výstupov/výsledkov projektu po ukončení realizácie jeho aktivít a/alebo vyhodnotenie možných rizík udržateľnosti projektu vrátane spôsobu ich predchádzania a ich manažmentu je uvedený len vo všeobecnej rovine, resp. vykazuje nedostatky, ktoré však nemajú rozhodujúci vplyv na prevádzkovú a technickú udržateľnosť projektu.

	
	
	
	
	0
	Technické zázemie, administratívne kapacity, vyhodnotenie rizík nie sú v kontexte udržateľnosti projektu vôbec riešené alebo ponúknuté riešenia predstavujú vážne riziko udržateľnosti projektu.





	4.
	Finančná a ekonomická stránka projektu – udržateľnosť projektu

	4.1
	Vecná oprávnenosť výdavkov
	Posudzuje sa vecná oprávnenosť žiadaných výdavkov v zmysle riadiacej dokumentácie upravujúcej oblasť oprávnenosti výdavkov, resp. vyzvania 

Pozn.: V prípade identifikácie neoprávnených výdavkov projektu (z titulu vecnej neoprávnenosti) sa v procese odborného hodnotenia výška celkových oprávnených výdavkov projektu adekvátne zníži
	Vylučujúce kritérium
	áno
	60 % a viac finančnej hodnoty žiadateľom definovaných celkových oprávnených výdavkov projektu je vecne oprávnených 

	
	
	
	
	nie
	Menej ako 60 % finančnej hodnoty žiadateľom definovaných celkových oprávnených výdavkov projektu je vecne oprávnených 

	4.2
	Finančná udržateľnosť projektu
	Posudzuje sa zabezpečenie udržateľnosti projektu, t.j. finančného krytia prevádzky projektu počas celého obdobia udržateľnosti projektu.



	Vylučujúce kritérium
	áno
	Projekt je finančne udržateľný, čo dokazujú jednak samotné údaje v rámci predloženého projektu, ako aj údaje poskytnuté samotným žiadateľom týkajúce sa jeho finančnej situácie, ako aj záväzkov týkajúcich sa financovania udržateľnosti projektu z vlastných zdrojov žiadateľa.

	
	
	
	
	nie
	Projekt nie je finančne udržateľný a existuje reálny predpoklad, že nebude možné zabezpečiť aktivity v rámci doby udržateľnosti projektu.

	4.3.
	Hospodárnosť a efektívnosť výdavkov projektu
	Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase. Uvedené sa overuje prostredníctvom zrealizovaného verejného obstarávania, vykonaného prieskumu trhu alebo ďalších nástrojov na overenie hospodárnosti a efektívnosti výdavkov (napr. znalecký posudok).

Pozn.: V prípade identifikácie nehospodárnych výdavkov projektu sa v procese odborného hodnotenia výška celkových oprávnených výdavkov projektu adekvátne zníži


	Vylučujúce kritérium
	áno
	75 % a viac finančnej hodnoty celkových oprávnených výdavkov je hospodárnych a efektívnych a zodpovedá obvyklým cenám v danom čase a mieste a spĺňa cieľ minimalizácie nákladov pri dodržaní požadovanej kvality výstupov.


	
	
	
	
	nie
	Menej ako 75 % finančnej hodnoty celkových oprávnených výdavkov je hospodárnych a efektívnych a zodpovedá obvyklým cenám v danom čase a mieste a spĺňa cieľ minimalizácie nákladov pri dodržaní požadovanej kvality výstupov.

	4.4
	Finančná situácia žiadateľa
	Posudzuje sa finančná situácia/stabilita žiadateľa a to podľa vypočítaných hodnôt finančných ukazovateľov (napr. v prípade verejného sektora na základe ukazovateľa likvidity a ukazovateľa zadlženosti, v prípade súkromného sektora na základe modelu hodnotenia firmy, napr. Altmanov index, index bonity).

Pozn.: Konkrétne limitné hodnoty pre zaradenie žiadateľa do jednotlivých skupín budú stanovené v príslušnom vyzvaní.
	Bodované kritérium
	2
	Žiadateľ s dobrou finančnou situáciou.

	
	
	
	
	1
	Žiadateľ s neurčitou finančnou situáciou.

	
	
	
	
	0
	Žiadateľ s nepriaznivou finančnou situáciou.

	5.
	Príspevok národného projektu k cieľom Stratégie Európskej únie pre dunajský región

	5.1
	Príspevok projektu k cieľom Stratégie Európskej únie pre dunajský región
	Posudzuje sa príspevok aktivít projektu k plneniu cieľov Stratégie Európskej únie pre dunajský región
	Bodované kritérium
	1
	Minimálne jedna z aktivít projektu prispieva k plneniu cieľov  Stratégie Európskej únie pre dunajský región.

	
	
	
	
	0
	Ani jedna z aktivít projektu  neprispieva k plneniu cieľov  Stratégie Európskej únie pre dunajský región.




Sumarizačný prehľad hodnotiacich kritérií 
	Hodnotené oblasti
	Hodnotiace kritériá
	Typ kritéria
	Hodnotenie/bodová škála
	Maximum bodov

	1 Príspevok národného projektu k cieľom a výsledkom operačného programu Výskum a inovácie 
	1.1 Súlad projektu s celkovou intervenčnou logikou a programovou stratégiou operačného programu Výskum a inovácie
	vylučujúce 
	áno/nie
	-

	
	1.2 Súlad projektu s RIS3 SK (nevzťahuje sa na národné projekty realizované v rámci PO3 a PO4)
	vylučujúce
	áno/nie
	-

	
	Spolu 
	
	
	-

	2 Spôsob realizácie projektu
	2.1 Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom projektu a cieľom OP VaI
	bodované
	0;1;2
	2

	
	2.2 Vhodnosť plánovaných aktivít z vecného a časového hľadiska
	bodované
	0;1;2
	2

	
	2.3 Reálnosť a primeranosť plánovaných hodnôt merateľných ukazovateľov z časového, finančného a vecného hľadiska
	bodované 
	0;1;2
	2

	
	2.4 SWOT analýza projektu
	bodované 
	0;1;2
	2

	
	Spolu 
	
	
	8

	3 Administratívna a prevádzková kapacita žiadateľa
	3.1 Zabezpečenie administratívnych a odborných kapacít na riadenie a realizáciu projektu
	bodované
	0;1;2
	2

	
	3.2 Prevádzková a technická udržateľnosť projektu
	bodované
	0;1;2
	2

	
	Spolu 
	
	
	4

	4 Finančná a ekonomická stránka projektu – udržateľnosť projektu
	4.1 Vecná oprávnenosť výdavkov
	vylučujúce
	áno/nie
	-

	
	4.2 Finančná udržateľnosť projektu
	vylučujúce
	áno/nie
	-

	
	4.3 Hospodárnosť a efektívnosť výdavkov projektu
	vylučujúce
	áno/nie
	-

	
	4.4 Finančná situácia žiadateľa
	bodované
	0;1;2
	2

	
	Spolu 
	
	
	2

	5. Príspevok národného projektu k cieľom Stratégie Európskej únie pre dunajský región
	5.1 Príspevok projektu k cieľom Stratégie Európskej únie pre dunajský región
	bodované
	0;1
	1

	
	Spolu 
	
	
	1

	Spolu za všetky hodnotené oblasti
	
	
	
	15



Na splnenie kritérií odborného hodnotenia musia byť vyhodnotené kladne všetky relevantné vylučujúce hodnotiace kritériá a zároveň musí byť splnená minimálna hranica pri bodovaných hodnotiacich kritériách, ktorá predstavuje 60 % z maximálneho počtu bodov bodovaných hodnotiacich kritérií, t. j. 9 bodov.

